Diari Oficial de la Generalitat Valenciana


Sumari del DOGV 6572, del 25-07-2011 (2011/8155)

Notificació de la sentència dictada en el procediment ordinari número 1262/2009.
--------------------------------------------------------------------------------

### Dades del document

Número de DOGV
:   6572

Data del DOGV
:   25-07-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/8155


Organisme emissor
:   Jutjat de Primera Instància Número 10 de València

Tipus de document
:   Edicte

Notificació de la sentència dictada en el procediment ordinari número 1262/2009. [2011/8155]  
Procediment ordinari 001262/2009  
De: Trans Ports, SA.  
Procuradora: Margarita Sanchis Mendoza.  
Contra: Opte Gestión, SL, Seguros La Estrella, Liberty i José Vicente Balaguer Gascó.  
Procuradores: María Luisa Fos Fos, María Antonia Ferrer García-España.  
En aquest procediment judici ordinari 1262/2009, seguit a instàncies de Trans Ports, SA, contra Opte Gestión, SL, Seguros La Estrella, Liberty i José Vicente Balaguer Gascó, s'ha dictat la sentència, que té encapçalament i la part dispositiva que, literalment, és com segueix:  
«Jutjat de Primera Instància número 10 de València.  
judici ordinari número 1262/2009.  
València, 23 de juny de 2011.  
Juan Carlos Artero Mora, magistrat titular del Jutjat de Primera Instància número 10 de València, aquestes actuacions de judici ordinari, seguides en aquest Jutjat amb el número 1262/2009, promogudes per Trans-Ports, SA, representada per la procuradora Margarita Sanchis Mendoza i defensada pel lletrat Fernando Alandete Gordó, contra Opte Gestión, SL, i Liberty Seguros, representades per la procuradora María Luisa Fos Fos i defensades per la lletrada Rosa Fernanda Koninckx Fuster, La Estrella, SA, representada per la procuradora María Antonia Ferrer García-España i defensada per la lletrada Carmen Chenovart Gimeno i José Vicente Balaguer Gascó, declarat en rebel·lia, sobre reclamació indemnitzatòria derivada d'accident de circulació.  
  
Dispositiva  
1. Estime parcialment la demanda interposada per Trans-Ports, SA, contra José Vicente Balaguer Gascó, Opte Gestión, SL, Liberty Seguros i La Estrella, SA, i condemne solidàriament els demandats a pagar a l'actora la quantitat de huit mil cent vint-i-cinc euros (8.125 euros), més els interessos indicats en el fonament jurídic quart d'aquesta sentència.  
  
2. Cada part ha de pagar les costes causades a instàncies seues i les comunes a mitges.  
Notifiqueu aquesta resolució a les parts i feu-los saber que no és ferma i que s'hi pot interposar un recurs d'apel·lació, que cal preparar dins del termini de cinc dies des que es notifique, amb la presentació davant d'aquest Jutjat d'un escrit on s'esmente la resolució impugnada i on es manifeste la voluntat de recórrer-hi, i amb la indicació dels pronunciaments que s'impugnen.  
El recurs no s'admetrà si en preparar-lo la part no acredita haver consignat a l'entitat Banesto i en el compte de dipòsits i consignacions obert a nom d'aquest Jutjat, amb referència aquest procediment, la quantitat de cinquanta euros (50 euros), en concepte de dipòsit per a recórrer, de conformitat amb la disposició quinzena de la Llei Orgànica del Poder Judicial (introduïda per la LO 1/2009, de 3 de novembre).  
  
Si pretén recórrer algun dels condemnats a pagar la indemnització, no s'admetrà el recurs si, en preparar-lo, no acredita haver constituït el dipòsit de l'import de la condemna més els interessos i recàrrecs exigibles, de conformitat amb l'article 449 de la Llei d'Enjudiciament Civil.  
Que el secretari expedisca una testimoniança d'aquesta resolució, que s'unirà a les actuacions que l'han motivada, i porteu-ne l'original al llibre de sentències d'aquest Jutjat.  
Aquesta és la meua sentència, que pronuncie, mane i firme».  
I atés que el demandat esmentat, José Vicente Balaguer Gascó, es troba en parador desconegut, s'expedeix aquest edicte a fi que valga de notificació de forma deguda.  
  
València, 23 de juny de 2011.- El secretari judicial: Julio Giráldez Blanco.